|  |
| --- |
|  |
| **ΠΡΕΣΒΕΙΑ THΣ ΕΛΛΑΔOΣ ΣΤΟ ΒΟΥΚΟΥΡΕΣΤΙ**ΓΡΑΦΕΙΟ ΟΙΚΟΝΟΜΙΚΩΝ & ΕΜΠΟΡΙΚΩΝ ΥΠΟΘΕΣΕΩΝ |

**ΑΔΙΑΒΑΘΜΗΤΟ**

**ΚΑΝΟΝΙΚΟ**

|  |
| --- |
| 15 Φεβρουαρίου 2022ΑΠ.Φ : 2700/288 |

|  |  |
| --- | --- |
| **ΠΡΟΣ:** | Β4 Δ/νση |
| **ΚΟΙΝ.:** | **1. ΥΠΕΞ**- Δ.Γ. κ.Υπουργού - Δ.Γ. κ.ΑΝΥΠΕΞ - Δ.Γ. Υφυπουργού κ. Φραγκογιάννη- Γραφείο κας Γ.Γ. ΔΟΣ και Εξωστρέφειας- Γραφείο κας Β΄Γεν. Δ/ντριας- Β1, Β2 Δ/νσεις**2. Επιμελητήρια-Σύνδεσμοι-Φορείς** |
| **Ε.Δ.:** | Γραφείο κας Πρέσβεως |
| **ΘΕΜΑ:** | **Νέο ρεκόρ ελληνικών εξαγωγών προς την Ρουμανία, Νέο ρεκόρ στο ύψος Διμερούς Εμπορικού Ισοζυγίου κατά το 2022, Η Ρουμανία παραμένει στους 10 κυριότερους εξαγωγικούς προορισμούς για τα ελληνικά προϊόντα για 3η συνεχόμενη χρονιά.** |

 Σύμφωνα με τα πρόσφατα ανακοινωθέντα στοιχεία (7 Φεβρουαρίου τ.έ.) από την ΕΛ.ΣΤΑΤ., τα οποία και αφορούν στο σύνολο του 2022, η **συνολική** αξία των ελληνικών εξαγωγών ανήλθε στο ποσό των 54.676,4 εκατ. ευρώ (έναντι 39.997,0 εκατ. ευρώ το 2021), παρουσιάζοντας αύξηση κατά 36,7%. Παράλληλα η συνολική αξία των εισαγωγών ανήλθε στο ποσό των 93.048,3 εκατ. ευρώ (έναντι 65.457,3 εκατ. ευρώ το 2021), παρουσιάζοντας αύξηση κατά 42,2%. Κατά συνέπεια το έλλειμμα του εμπορικού ισοζυγίου το 2022 ανήλθε σε 38.371,9 εκατ. Ευρώ (έναντι 25.460,3 εκατ. Ευρώ το 2021), παρουσιάζοντας αύξηση κατά 50,7%.

Σύμφωνα με τα παραπάνω στοιχεία και όσον αφορά στην **εξέλιξη του διμερούς εμπορικού ισοζυγίου μεταξύ Ελλάδας και Ρουμανίας κατά το 2022**, καταγράφονται τα εξής :

**1. Αξία Εμπορικού Ισοζυγίου**

H συνολική αξία των ελληνικών εξαγωγών προς την Ρουμανία ανήλθε στο **ύψος ρεκόρ των 1.823,4 εκατ. ευρώ** (έναντι 1.389,8 εκατ. ευρώ το 2021), παρουσιάζοντας αύξηση κατά 31,2%. Παράλληλα η συνολική αξία των εισαγωγών από την Ρουμανία, ανήλθε στο ποσό των 1.026,2 εκατ. ευρώ (έναντι 860,9 εκατ. ευρώ το 2021), παρουσιάζοντας αύξηση κατά 19,2%. Κατά συνέπεια το **συνολικό ύψος του διμερούς εμπορικού ισοζυγίου έφθασε επίσης στο ύψος ρεκόρ των 2.849,6 εκατ. Ευρώ** (έναντι 2.250,7 εκατ. ευρώ το 2021), παρουσιάζοντας αύξηση κατά 598,9 εκ.ευρώ ή κατά 26,6%.

 Λαμβάνοντας από πλευράς μας υπόψη, τις στατιστικές χρονοσειρές καθώς και την ευρύτερη διαχρονική ελληνική επιχειρηματική παρουσία στην Ρουμανία, αναφέρονται περαιτέρω τα εξής :

**Η Ρουμανία αποτελεί ένα από τα χαρακτηριστικότερα παραδείγματα επιτυχημένης ελληνικής επιχειρηματικής εξωστρέφειας, καθώς συνδυάζει :**

**α) Μεγάλο και συνεχώς αυξανόμενο όγκο εξαγωγών.** Σημειώνεται ότι από την ανάλυση των στατιστικών χρονοσειρών της δεκαετίας 2012-2022, προκύπτει ότι οι εξαγωγές στην Ρουμανία βαίνουν συνεχώς αυξανόμενες καθώς, το 2012 είχαν ανέλθει στα 590,9 εκ.Ευρώ, το 2019 υπερέβησαν για πρώτη φορά το φράγμα του 1 δισ.Ευρώ, **από το 2020 και εντεύθεν η άνοδος είναι αλματώδης (2021/2020 +265,4 εκ.Ευρώ, 2022/2021 +433,6 εκ.Ευρώ, 2022/2020 +699 εκ.Ευρώ),** ενώ κατά το 2022 έφθασαν στο 1 δισ. 823,4 εκ. Ευρώ. Παράλληλα από το 2020 η Ρουμανία εισήλθε στον κατάλογο των 10 κυριότερων εξαγωγικών προορισμών για τα ελληνικά προϊόντα όπου και παραμένει τόσο για το 2021 όσο και για το 2022. Αναλυτικότερα :

|  |  |
| --- | --- |
| **Έτος** | **Αξία Εξαγωγών** **(σε Ευρώ)** |
| 2012 | 590,9 |
| 2013 | 618,1 |
| 2014 | 654,1 |
| 2015 | 729,9 |
| 2016 | 769,1 |
| 2017 | 875,0 |
| 2018 | 969,6 |
| 2019 | 1.044,8 |
| 2020 | 1.124,4 |
| 2021 | 1.389,8 |
| 2022 | 1.823,4 |

**β)** Μεγάλο ύψος εδώ ελληνικών επενδύσεων (απόθεμα 1,9 δισ.Ευρώ, η Ελλάδα η 8η κυριότερη επενδύτρια χώρα).

**γ)** Μεγάλο εδώ εγκατεστημένο αριθμό επιχειρήσεων ελληνικών συμφερόντων (άνω των 8.000 επιχειρήσεων).

**δ)** Και παράλληλα, διαχρονικό πλεόνασμα στο Ισοζύγιο Υπηρεσιών (σημειώνεται ότι σύμφωνα με στοιχεία της Τράπεζας της Ελλάδος, οι ρουμάνοι τουρίστες που επισκέφθηκαν την Ελλάδα, κατά το Α’ Εννεάμηνο του 2022 αγγίζουν το 1 εκ.300 χιλ.άτομα).

**2. Προϊόντα – Ανάλυση Εξαγωγών-Εισαγωγών.**

**α. Ανάλυση Εμπορικού Ισοζυγίου.** Όπως προαναφέρθηκε, κατά το 2022, οι ελληνικές εξαγωγές στην Ρουμανία ανήλθαν στα 1,8 δισ.Ευρώ (αύξηση έναντι του 2021 31,2%) ενώ οι ελληνικές εισαγωγές από την Ρουμανία ανήλθαν στα 1,0 δισ.Ευρώ (αύξηση έναντι του 2021 19,2%). Από την ανάλυση της διάρθρωσης των εξαγωγών-εισαγωγών, προκύπτει ότι **όσον αφορά στις εξαγωγές** ο κύριος όγκος τους (τα 20 πρώτα εξαγ.προϊόντα, συν.αξία 1 δισ.Ευρώ ή 56% συνόλου) είναι κυρίως : **Προϊόντα βιομηχανίας κατασκευών** -Χοντρόσυρμα από σίδηρο, Ράβδοι από σίδηρο, Σύρματα από χαλκό, Ελάσματα και ταινίες από αργίλιο, Ράβδοι από αργίλιο-, **Προϊόντα Πετρελαίου** -Αέρια πετρελαίου, Οπτάνθρακας (κοκ) από πετρέλαιο-, **Προϊόντα Χημικής Βιομηχανίας** -Λιπάσματα-, **Προϊόντα Βιομηχανίας Πλαστικών** -Πολυμερή του στυρολίου, Πολυμερή του αιθυλενίου, Πολυμερή του προπυλενίου, Πλάκες-φύλλα-μεμβράνες-ταινίες από πλαστικές ύλες-, **Η/Υ, Παιχνίδια για παιδιά, Φρέσκα Φρούτα** (Εσπεριδοειδή, Βερίκοκα-κεράσια-ροδάκινα, Φράουλες-Ακτινίδια, Μπανάνες) **και παρασκευασμένες Ελιές.**

**Όσον αφορά στις ελληνικές εισαγωγές**από την Ρουμανία, ο κύριος όγκος τους (τα 20 πρώτα εξαγ.προϊόντα, συν.αξία 453 εκ.Ευρώ ή 44% συνόλου) είναι κυρίως :

**Προϊόντα βιομηχανίας κατασκευών** -Σύρματα και καλώδια για ηλεκτροτεχνική χρήση, Απορρίμματα και θραύσματα σιδήρου ή χάλυβα, Μετρητές αερίων-υγρών ή ηλεκτρισμού, Πλατέα προϊόντα έλασης από σίδηρο, Απορρίμματα και θραύσματα από αργίλιο-, **Προϊόντα Πετρελαίου** -Λάδια από πετρέλαιο-, **Επιβατικά αυτοκίνητα, Προϊόντα Χημικής Βιομηχανίας** -Χαρτιά και χαρτόνια για ανακύκλωση, Οργανικές ουσίες επιφανειακής δράσης-,

**Ορυκτά** -Αργίλιο σε ακατέργαστη μορφή-, **Προϊόντα Βιομηχανίας Πλαστικών** -Είδη μεταφοράς ή συσκευασίας από πλαστικές ύλες-, **Τσιγάρα-Πούρα, Έπιπλα, Δημητριακά** - Καλαμπόκι, Σιτάρι και σιμιγδάλι-, **Νερά, Προβατοειδή και αιγοειδή ζωντανά**, **Τυριά** και πηγμένο γάλα για τυρί και **Προϊόντα αρτοποϊίας-ζαχαροπλαστικής**.

**β. Ελληνικές Εξαγωγές στην Ρουμανία 2021-2022, 20 κυριότερα προϊόντα σε 4ψήφιο κωδικό.**

|  |
| --- |
| **ΕΞΑΓΩΓΕΣ ΠΡΟΣ ΡΟΥΜΑΝΙΑ** |
| **CN4** | **ΠΕΡΙΓΡΑΦΗ** | **2021** | **2022** | **Μεταβολή 2021/2020** |
| **ΑΞΙΑ\_EΥΡΩ** | **ΑΞΙΑ\_EΥΡΩ** |
|  **ΣΥΝΟΛΟ ΕΞΑΓΩΓΩΝ ΠΡΟΣ ΡΟΥΜΑΝΙΑ** | **1.389.768.278** | **1.823.416.373** | **31,20%** |
| 7213 | Χοντρόσυρμα από σίδηρο ή από όχι σε κράμα χάλυβα | 153.813.541 | 119.449.350 | -22,34% |
| 9503 | Παιχνίδια | 94.148.531 | 108.379.756 | 15,12% |
| 2711 | Αέρια πετρελαίου και άλλοι αέριοι υδρογονάνθρακες | 170.000 | 106.808.534 | 62674712% |
| 7408 | Σύρματα από χαλκό | 100.151.228 | 105.272.479 | 5,11% |
| 3105 | Λιπάσματα ορυκτά ή χημικά που περιέχουν δύο ή τρία λιπαντικά στοιχεία: άζωτο, φωσφόρο και κάλιο. | 27.885.442 | 78.747.019 | 182,39% |
| 8471 | Μηχανές επεξεργασίας δεδομένων, αυτόματες, και μονάδες αυτών | 34.021.240 | 62.657.255 | 84,17% |
| 805 | Εσπεριδοειδή | 49.672.458 | 52.126.495 | 4,94% |
| 7214 | Ράβδοι από σίδηρο ή από όχι σε κράμα χάλυβα | 35.793.504 | 48.176.571 | 34,60% |
| 2713 | Οπτάνθρακας (κοκ) από πετρέλαιο, άσφαλτος από πετρέλαιο  | 29.538.919 | 42.894.021 | 45,21% |
| 3903 | Πολυμερή του στυρολίου σε αρχικές μορφές | 28.632.504 | 36.467.083 | 27,36% |
| 3901 | Πολυμερή του αιθυλενίου σε αρχικές μορφές | 22.415.487 | 29.923.256 | 33,49% |
| 809 | Βερίκοκα, κεράσια, ροδάκινα | 17.369.953 | 29.387.524 | 69,19% |
| 7606 | Ελάσματα και ταινίες, από αργίλιο, με πάχος > 0,2 mm | 24.197.156 | 28.742.013 | 18,78% |
| 810 | Φράουλες, σμέουρα, βατόμουρα | 17.894.970 | 27.717.448 | 54,89% |
| 803 | Μπανάνες | 17.483.427 | 27.088.416 | 54,94% |
| 3102 | Λιπάσματα ορυκτά ή χημικά αζωτούχα | 6.448.971 | 26.250.389 | 307,05% |
| 7604 | Ράβδοι και είδη με καθορισμένη μορφή, από αργίλιο | 20.473.751 | 22.588.287 | 10,33% |
| 3902 | Πολυμερή του προπυλενίου ή άλλων ολεφινών, σε αρχικές μορφές | 17.769.300 | 18.558.777 | 4,44% |
| 2005 | Λαχανικά παρασκευασμένα ή διατηρημένα χωρίς ξίδι, μη κατεψυγμένα | 23.663.207 | 17.868.774 | -24,49% |
| 3920 | Πλάκες, φύλλα, μεμβράνες, ταινίες και λουρίδες, από πλαστικές ύλες | 17.815.133 | 16.755.263 | -5,95% |

Όπως προκύπτει από τον ανωτέρω Πίνακα, την σημαντικότερη αύξηση εξαγωγών παρουσίασαν, τα **Αέρια Πετρελαίου** που από τις 170 χιλ.Ευρώ το 2021 εκτοξεύθηκαν στα 107 εκ.Ευρώ το 2022 και τα **Λιπάσματα** (τόσο στον κωδικό 3102, που από τα 6,5 εκ.Ευρώ το 2021 ανήλθε στα 26,2 εκ.Ευρώ το 2022, όσο και στον κωδικό 3105, που από τα 27,9 εκ.Ευρώ το 2021 ανήλθε στα 78,7 εκ.Ευρώ το 2022).

**γ. Ελληνικές Εισαγωγές από την Ρουμανία 2021-2022, 20 κυριότερα προϊόντα σε 4ψήφιο κωδικό.**

|  |
| --- |
| **ΕΙΣΑΓΩΓΕΣ ΑΠΟ ΡΟΥΜΑΝΙΑ** |
| **CN4** | **ΠΕΡΙΓΡΑΦΗ** | **2021** | **2022** | **Μεταβολή 2021/2020** |
| **ΑΞΙΑ\_EΥΡΩ** | **ΑΞΙΑ\_EΥΡΩ** |
| **ΣΥΝΟΛΟ ΕΙΣΑΓΩΓΩΝ ΑΠΟ ΡΟΥΜΑΝΙΑ** | **860.009.000** | **1.026.200.000** | **19,32%** |
| 8544 | Σύρματα και καλώδια | 38.327.810 | 44.042.687 | 14,91% |
| 7204 | Απορρίμματα και θραύσματα σιδήρου ή χάλυβα  | 9.578.456 | 39.972.939 | 317,32% |
| 2402 | Τσιγάρα-Πούρα | 39.782.581 | 36.319.104 | -8,71% |
| 2710 | Λάδια από πετρέλαιο ή από ασφαλτούχα ορυκτά  | 51.090.145 | 27.663.242 | -45,85% |
| 8703 | Επιβατικά αυτοκίνητα  | 20.680.516 | 25.866.254 | 25,08% |
| 2202 | Νερά | 17.685.068 | 24.558.620 | 38,87% |
| 104 | Προβατοειδή και αιγοειδή, ζωντανά | 25.314.429 | 23.815.047 | -5,92% |
| 9403 | Έπιπλα και μέρη αυτών  | 5.000.036 | 21.886.544 | 337,73% |
| 4805 | Χαρτιά και χαρτόνια, για ανακύκλωση  | 17.539.178 | 21.409.118 | 22,06% |
| 9028 | Μετρητές αερίων, υγρών ή ηλεκτρισμού | 12.916.690 | 19.325.631 | 49,62% |
| 3402 | Οργανικές ουσίες επιφανειακής δράσης (εκτός από σαπούνια) | 10.418.640 | 18.945.432 | 81,84% |
| 0406 | Τυριά και πηγμένο γάλα για τυρί | 13.775.258 | 18.733.076 | 35,99% |
| 4410 | Πλάκες-διαφράγματα από μικρά τεμάχια και παρόμοιες πλάκες-διαφράγματα από ξύλο ή άλλες ξυλώδεις ύλες | 12.787.707 | 18.729.109 | 46,46% |
| 1005 | Καλαμπόκι | 31.822.635 | 18.658.825 | -41,37% |
| 7601 | Αργίλιο σε ακατέργαστη μορφή | 2.580.337 | 18.622.991 | 621,73% |
| 7208 | Πλατέα προϊόντα έλασης από σίδηρο ή από όχι σε κράμα χάλυβα, με πλάτος >= 600 mm | 37.377.286 | 16.699.307 | -55,32% |
| 7602 | Απορρίμματα και θραύσματα, από αργίλιο  | 9.287.538 | 16.268.438 | 75,16% |
| 1001 | Σιτάρι και σμιγάδι | 15.895.953 | 14.430.570 | -9,22% |
| 1905 | Προϊόντα αρτοποιίας, ζαχαροπλαστικής ή μπισκοτοποιίας | 10.879.506 | 13.889.548 | 27,67% |
| 3923 | Είδη μεταφοράς ή συσκευασίας, από πλαστικές ύλες | 12.427.570 | 13.104.768 | 5,45% |

Όπως προκύπτει από τον ανωτέρω Πίνακα, την σημαντικότερη αύξηση εισαγωγών παρουσίασαν, το **Αργίλιο σε ακατέργαστη μορφή** που από τα 2,6 εκ.Ευρώ το 2021 αυξήθηκε στα 18,6 εκ.Ευρώ το 2022, τα **Έπιπλα** που από τα 5 εκ.Ευρώ το 2021 αυξήθηκαν στα 21,9 εκ.Ευρώ το 2022 και τα **Απορρίμματα και θραύσματα σιδήρου ή χάλυβα** που από τα 9,6 εκ.Ευρώ το 2021 αυξήθηκαν στα 40 εκ.Ευρώ το 2022.

|  |
| --- |
| Ο Δ/νων |
| Παντελής Γιαννούλης |
| Σύμβουλος ΟΕΥ Α΄ |